b"\n_START_ARTICLE_\nZemlja Loire\n_START_SECTION_\nPolitika i administracija\n_START_PARAGRAPH_\nRegija je poznata po tradicionalnom katoli\xc4\x8dkom konzervativizmu. Kao takva, regija je bila sna\xc5\xbeno upori\xc5\xa1te desnih stranaka Francuske. Ipak, na lokalnim izborima 2004. vlast je dobila Socijalisti\xc4\x8dka stranka, \xc5\xa1to je prvi put u povijesti regije da je izbore dobila neka ljevi\xc4\x8darska stranka.\n_START_SECTION_\nZemljopis\n_START_PARAGRAPH_\nRegija Loire se prostire na 32 082 km\xc2\xb2. Regija je dobila ime po rijeci Loire, koja prolazi kroz ovu pokrajinu i ulijeva se u Atlantski ocean. Ostale ve\xc4\x87e rijeke koje prolaze kroz ovu regiju su: Sarthe, Mayenne, Maine, Thouet i Erdre. Ukupno kroz regiju prolazi 18.000 kilometara vode. Najvi\xc5\xa1a to\xc4\x8dka regije je Mont des Avaloirs (417 metara), u departmanu Mayenne._NEWLINE_Regija ima 368 km dugu obalu na Atlantskim oceanom. Dva va\xc5\xbenija otoka u regiji su Noirmoutier i \xc3\x8ele d'Yeu.\n_START_SECTION_\nKultura\n_START_PARAGRAPH_\nBudu\xc4\x87i da je ova regija stvorena umjetno, departmani Regije Loire nemaju zajedni\xc4\x8dku povijest ni kulturu. Iako je regija dobila ime po rijeci Loire, povijesni dvorci Loire se ne nalaze u ovoj regiji nego u pokrajini Centre. Tako\xc4\x91er u regiji postoji problem departmana Loire-Atlantique, koji se \xc5\xbeeli odvojiti od ove regije i pripojiti Bretanji kojoj povijesno pripada. U ovom departmanu je vrlo jak pokret za pripajanje Bretanji, me\xc4\x91utim male su naznake da \xc4\x87e se ovo otcjepljenje dogoditi."